proxectonos/corpus_dominio_legal_administrativo_tmp huggingface dataset:
13/03/2015 | Administración LocalMunicipal
Carballo
Requirimento de retirada do vehículo con matrícula 2773CKM, estacionado en estado de abandono (ord.007/2015)

Os axentes da Garcia Civil con identificación Q18259G e N97948C informaron, en data 01 de febreiro de 2015, sobre o estado de abandono, en Entrecruces, no que se atopa un vehículo de marca Saab modelo 900 con placas de matrícula 2773CKM, propiedade de D. Diego Jorge Aste Pepa, con DNI XXXXXXXXX, segundo consta nos datos da Xefatura Provincial de Tráfico. O citado vehículo permanece abandonado durante o tempo e as condicións necesarias para presumir racional e fundamentalmente tal abandono. - Ordenanza xeral sobre circulación e utilización das vías públicas do concello de Carballo (artigo 101), publicada definitivamente no BOP número 147 do 03/08/2012. - Lei de tráfico, circulación de vehículos a motor e seguridade vial, Real decreto 339/1990, do 2 de marzo (artigos 85 e 86). - Ordenanza municipal reguladora da limpeza, salubridade e hixiene no termo municipal de Carballo, publicada definitivamente no BOP número 147 do 03/08/2012. - Lei 10/2008, do 3 de novembro, de residuos de Galicia. Á vista do anterior, RESOLVO: Primeiro.- Requirir a D. Diego Jorge Aste Pepa, con DNI XXXXXXXXX, para que retire o vehículo de marca Saab modelo 900 con placas de matrícula 2773CKM do lugar no que se atopa en estado de abandono, no prazo de quince (15) días, contados desde o seguinte ao da publicación no Boletín Oficial da Provincia do anuncio deste requirimento. Transcorrido o prazo antes citado, ordearase o seu traslado ao depósito municipal de vehículos, cos custes a cargo do propietario, de onde poderá ser retirado, tras aboar as taxas correspondentes, e sen prexuízo das sancións que puideran impoñerse, de conformidade coa lexislación de réxime local. De non ser retirado o vehículo, posteriormente, procederase ao seu traslado a un Centro Autorizado de Tratamento de Vehículos para a súa destrución e descontaminación. Segundo.- Publicar a presente resolución, con advertencia á parte interesada que o abandono de vehículos constitúe unha infracción de carácter administrativo que se tipifica na Lei 22/2011, de 28 de xullo, de residuos e solos contaminados. Carballo, 06 de marzo de 2015 O alcalde Evencio Ferrero Rodríguez
13/03/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. Fiscaliz. e Control Financ. Sec. Control II
Edicto para notificar por comparecencia

NEGOCIADO DE CONTROL FINANCEIRO E AUDITORÍA Edicto de citación para notificar por comparecencia Téndose intentada a notificación e de conformidade co que establece o artigo 59.5 en relación co artigo 61 da Lei 30/92 do réxime xurídico das administracións públicas e do procedemento administrativo común, non sendo posible notificarlles aos interesados en varios procedementos, cítaselles aos que figuran neste anuncio, para que no prazo de 15 días naturais, contados dende o seguinte ao desta publicación, para que comparezan persoalmente ou mediante representante debidamente acreditado nas oficinas do Servizo de fiscalización e control financeiro, negociado de control financeiro de luns a venres, en horario de 9 a 14 ao efecto de practicarlles as notificacións que se indican. Transcorrido o citado prazo sen comparecer, a notificación entenderase producida a todos os efectos legais ó día seguinte do vencemento do prazo antes sinalado. A Coruña, 09 de marzo de 2015. O presidente O Secretario Diego Calvo Pouso José Luis Almau Supervía
13/03/2015 | Administración LocalMunicipal
Carballo
Requirimento de retirada do vehículo con matricula C9109CG, estacionado en estado de abandono (ord.009/2015)

A Unidade de Policía Adscrita remitiu, con data 03 de febreiro de 2015, unha denuncia na que informa do estado de abandono, no lugar de Curro, no que se atopa un vehículo de marca Nissan modelo Trade con placas de matrícula C9109CG, propiedade de Tauro Dos Mil Dos SL, con CIF B15748031, segundo consta nos datos da Xefatura Provincial de Tráfico. O citado vehículo permanece abandonado durante o tempo e as condicións necesarias para presumir racional e fundamentalmente tal abandono. - Ordenanza xeral sobre circulación e utilización das vías públicas do concello de Carballo (artigo 101), publicada definitivamente no BOP número 147 do 03/08/2012. - Lei de tráfico, circulación de vehículos a motor e seguridade vial, Real decreto 339/1990, do 2 de marzo (artigos 85 e 86). - Ordenanza municipal reguladora da limpeza, salubridade e hixiene no termo municipal de Carballo, publicada definitivamente no BOP número 147 do 03/08/2012. - Lei 10/2008, do 3 de novembro, de residuos de Galicia. Á vista do anterior, RESOLVO: Primeiro.- Requirir a Tauro Dos Mil Dos SL, con CIF B15748031, para que retire o vehículo de marca Nissan modelo Trade con placas de matrícula C9109CG do lugar no que se atopa en estado de abandono, no prazo de quince (15) días, contados desde o seguinte ao da publicación no Boletín Oficial da Provincia do anuncio deste requirimento. Transcorrido o prazo antes citado, ordearase o seu traslado ao depósito municipal de vehículos, cos custes a cargo do propietario, de onde poderá ser retirado, tras aboar as taxas correspondentes, e sen prexuízo das sancións que puideran impoñerse, de conformidade coa lexislación de réxime local. De non ser retirado o vehículo, posteriormente, procederase ao seu traslado a un Centro Autorizado de Tratamento de Vehículos para a súa destrución e descontaminación. Segundo.- Publicar a presente resolución, con advertencia á parte interesada que o abandono de vehículos constitúe unha infracción de carácter administrativo que se tipifica na Lei 22/2011, de 28 de xullo, de residuos e solos contaminados. Carballo, 06 de marzo de 2015 O alcalde Evencio Ferrero Rodríguez
13/03/2015 | Administración LocalMunicipal
Cee
Baixa de oficio no padrón de habitantes

ANUNCIO De acordo co disposto no art.72 do Regulamento de Poboación e Demarcación Territorial das EE. LL., por esta alcaldía ditouse, con data 26 de novembro de 2014, a resolución n.º 880/2014 pola que se ordena incoar o expediente n.º BP-26/2014 de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: – MANUELA MONTSERRAT RIMVYDAS EL ARAJ PINATELLA. DNI XXXXXXXXX Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselles por medio deste anuncio que poderán examinar o expediente de baixa de oficio nas oficinas municipais e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable da Sección Provincial do Consello de Empadroamento, ditarase a oportuna resolución de baixa de oficio da inscrición padroal. Cee, 6 de marzo de 2015. A alcaldesa Zaira Rodríguez Pérez
13/03/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-1/2015)

Anuncio de licitación (As-7/2015) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-7/2015.2. Obxecto do contrato: servizo de talleres e actividades de conmemoración e festas nos centros cívicos municipais. Duración: un ano, prorrogable por outro máis.3. Tramitación: ordinaria. Procedemento: aberto.4. Orzamento base de licitación: 85.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 4 de marzo de 2015. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
13/03/2015 | Administración LocalMunicipal
Cee
Aprobación inicial da modificación do anexo de subvencións do orzamento prorrogado 2015

O Pleno do Concello de Cee, na sesión ordinaria realizada o día 25 de febreiro de 2015, acordou aprobar inicialmente a modificación do anexo de subvencións do orzamento municipal prorrogado para o ano 2015, nos seguintes termos: · Minorar en 600 € a partida 231.3/226.06 destinada a actividades do CIM e incrementar a partida 231/481.00. O que se fai público de acordo co disposto no artigo 169 do Real Decreto Lexislativo 2/2004, do 5 de marzo, co fin de que durante o prazo de 15 días hábiles, contados a partir do día seguinte á publicación deste anuncio no BOP, os interesados poidan examinar o expediente e presentar as reclamacións e suxestións que estimen oportunas. No caso de que durante o período de información pública haxa reclamacións, estas serán resoltas polo Pleno; en caso contrario, entenderase definitivamente adoptado o acordo, ata entón provisional, sen necesidade de acordo plenario. Cee, 6 de marzo de 2015 A alcaldesa Zaira Rodríguez Pérez
13/03/2015 | Administración LocalMunicipal
Cee
Aprobación inicial do Regulamento de creación de ficheiros de datos de carácter persoal

O Pleno do Concello, na sesión ordinaria realizada o día 25 de febreiro de 2015, acordou aprobar inicialmente o Regulamento de creación de ficheiros de datos de carácter persoal do Concello de Cee e anexos. O que se fai público de acordo co disposto no artigo 49 da Lei 7/1985, de 2 de abril, Reguladora das Bases do Réxime Local, co fin de que durante o prazo de trinta días, contado a partir do día seguinte á publicación deste anuncio no BOP, os interesados poidan examinar o expediente e presentar as reclamacións ou suxestións que estimen oportunas. No caso de que durante o prazo de información pública haxa reclamacións, estas serán resoltas polo Pleno; no caso de que non as houbese, entenderase definitivamente adoptado o acordo, ata entón provisional, sen necesidade de acordo plenario. Cee, 6 de marzo de 2015 A alcaldesa Zaira Rodríguez Pérez
13/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44124. Ramón Sangiao Ríos. Santiago de Compostela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ramón Sangiao Ríos, con DNI XXXXXXXXX e enderezo rúa do Deporte, 6-1.º A, Sigüeiro (Oroso), solicita de Augas de Galicia a obras de construción destinadas a vivenda unifamiliar illada na zona de afección de dúas canles innominadas naturais, unha delas forma un corgo na paraxe de Fonte Pullas, no núcleo de Travesa de Marantes-Torre de Marantes, na parroquia de Marantes (San Vicente), T. M. de Santiago de Compostela. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44124. As obras solicitadas consisten na construción dunha vivenda de planta baixa e baixo cuberta, cunha superficie construída na parcela de 169 m 2; solicítase tamén o acondicionamento da área sita entre dúas canles, así como efectuar os seguintes cambios nelas, segundo o documento técnico achegado coa solicitude: – No regato 1 e corgo manterase a configuración actual, procedéndose só á retirada de polas secas do bosquete existente. – No regato 2 solicítase canalizar a canle cun tubo D=30 cm co fin de facilitar o acceso tanto nas obras como durante a ocupación do inmoble. O acondicionamento da área onde se empraza a vivenda consistirá na retirada da terra nunha profundidade de ata 2 m de profundidade, substituíndo estes terreos por unha lousa de formigón armado, e baixo a lousa un recheo de grava e cachotería procedente de canteira. A terra vexetal extraída utilizarase no recheo por enriba da canalización do regato n.º 2. A distancia mínima entre a vivenda e o corgo definido o seu borde polo nivel da ribeira dereita de altitude 297,60 m. e duns 15 m, e respecto ao eixo do regato n.º 2 de altitude variable 297 a 296,50 m. de 6 m. Solicítase tamén o peche de todo o perímetro da parcela (procedente do conxunto das parcelas agrarias n.º 946, 947 e 948 segundo a concentración parcelaria de Nemenzo-Marantes) mediante pedra granítica, e a transformación dos terreos nunha zona de plantación de arborado seleccionado e cobertura herbácea e arbustiva na totalidade das zonas remanentes da parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 23 de febreiro de 2015. O xefe do Servizo Territorial Ángel Gómez Rey
13/03/2015 | Administración LocalMunicipal
Ferrol
Intervención
Aprobación inicial crédito extraordinario 1/2015

O Pleno do Concello de Ferrol, en sesión do día 26 de febreiro de 2015 aprobou inicialmente o expediente de modificación de crédito número 02/2015, subexpediente número 01/2015 de crédito extraordinario. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas Ferrol, 2 de marzal de 2015 O Alcalde Asdo. José Manuel Rey Varela
13/03/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. Fiscaliz. e Control Financ. Sec. Control II
Edicto para notificar por comparecencia

NEGOCIADO DE CONTROL FINANCEIRO E AUDITORÍA Edicto de citación para notificar por comparecencia Téndose intentada a notificación da resolución 3329 de 25/02/2015, e de conformidade co que establece o artigo 59.5 en relación co artigo 61 da Lei 30/92 do réxime xurídico das administracións públicas e do procedemento administrativo común, non sendo posible notificarlle a entidade interesada neste procedemento dita resolución, cítaselles, para que no prazo de 15 días naturais, contados dende o seguinte ao desta publicación, para que comparezan persoalmente ou mediante representante debidamente acreditado nas oficinas do Servizo de fiscalización e control financeiro, negociado de control financeiro de luns a venres, en horario de 9 a 14 ao efecto de practicarlles a notificación que se indica. Transcorrido o citado prazo sen comparecer, a notificación entenderase producida a todos os efectos legais ó día seguinte do vencemento do prazo antes sinalado. A Coruña, 9 de marzo de 2015. O Presidente O Secretario Diego Calvo Pouso José Luís Almau Supervía
13/03/2015 | Administración LocalMunicipal
Fene
Servizos Económicos e Tributarios
Aprobación definitiva de expediente modificativo de crédito SC 01/2015

Anuncio de aprobación definitiva de expediente de modificación de crédito Tendo quedado definitivamente aprobado polo Pleno deste Concello o expediente de suplemento de créditos 01/2015, por acordo adoptado en sesión celebrada o día 5 de febreiro de 2015 e polo transcurso do prazo de 15 días de exposición ó público; en cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do 2014, trala entrada en vigor do devandito expediente, ascende á cantidade de 10.443.522,26 € no estado de gastos, correspondendo a cada capítulo de gasto as cantidades que de seguido se expresan segundo o seguinte detaie: O que se publica para ós efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses, contados a partir da data da aprobación definitiva. Fene, 11 de marzo de 2015. O alcalde Asdo.: Gumersindo P. Galego Feal
13/03/2015 | Administración LocalMunicipal
Ames
Edicto non notificados dec.2252-2014. Teresa del Río Barco

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio no Taboleiro de anuncios deste Concello e no Boletín Oficial da Provincia. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 24 de febreiro de 2015 O alcalde Santiago V. Amor Barreiro Acto notificado: Orde de execución por motivos de seguridade, salubridade e ornato público. Decreto 2252/2014. Interesado: DONA TERESA DEL RIO BARCO
13/03/2015 | Administración LocalMunicipal
A Capela
Padrón de contribuíntes correspondente ao mes de febreiro exercicio 2015 do SAF dependenacia e o período de pagamento en voluntaria

Por resolución desta alcaldía do día 6 de marzo de 2015, aprobouse o padrón de contribuíntes correspondente ao mes de febreiro do exercicio 2015 da taxa de prestación do Servizo de Axuda no Fogar-Dependencia e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de. quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 6 de marzo de 2015 O Alcalde, Manuel Meizoso López
13/03/2015 | Administración LocalMunicipal
Ames
Edicto non notificados hrdos. de Santiago Baliña Vidal

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio no Taboleiro de anuncios deste Concello e no Boletín Oficial da Provincia. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 24 de febreiro de 2015 O alcalde Santiago V. Amor Barreiro Acto notificado: Orde de execución por motivos de seguridade, salubridade e ornato público. Decreto 24/2015. Interesado: HRDOS. DE SANTIAGO BALIÑA VIDAL
13/03/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 4 de marzo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica. Núm. expte.: IN407A 2015/17-1

Resolución do 4 de marzo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica. Núm. expte.: IN407A 2015/17-1. Núm. Expte.: IN407A 2015/17-1 Solicitante: UNIÓN FENOSA DISTRIBUCIÓN S. A. Denominación: RETRANQUEO LMTS 20 KV EN RÚA REPÚBLICA CHECA, N.º 17 Concello: SANTIAGO DE COMPOSTELA Características técnicas: Liña de media tensión soterrada ( actuación n.º 1), a 20 kV, cunha lonxitude de 0,019 km, coa orixe en cela do CT Costa Vella n.º 9 (Expte.294/03), conductor tipo RHZ1-20L 12/20 kV 1X240 mm 2 Al, e final no CS Coregal (a reubicar). Liña de media tensión soterrada ( actuación nº 2), a 20 kV, cunha lonxitude de 0,012 km, coa orixe en CS Coregal (a reubicar), conductor tipo RHZ1-20L 1X240 mm 2 Al, e final en empalmes a realizar na LMTS SCY-829, entre os centros de transformación Costa Vella, n.º 8 (Expte.294/03) e Costa Vella, n.º 9 (Expte.294/03). Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 4 de marzo de 2015. O xefe territorial Isidoro Martínez Arca
13/03/2015 | Administración LocalMunicipal
Ames
Avocación da competencia para a sinatura diaria de Oficinas Xerais e nova delegación

Mediante resolución desta Alcaldía 333/2015, de 3 de marzo, avocouse a competencia delegada no concelleiro Bernardo Moar Míguez por decreto da Alcaldía 2502/2014, de sinatura diaria de Oficinas Xerais, delegándose a súa vez a dita sinatura na concelleira Ana Ruso Valiña. O que se fai público, aos efectos de xeral coñecemento. Ames, 4 de marzo de 2015 O alcalde Santiago V. Amor Barreiro
13/03/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de marzo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica. Núm. expte.: IN407A 2015/061-1

Resolución do 3 de marzo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica. Núm. expte.: IN407A 2015/061-1. Núm. Expte.: IN407A 2015/061-1 Solicitante: UNIÓN FENOSA DISTRIBUCIÓN S. A. Denominación: RETRANQUEO LMTS CTRA. DP-2405-MEIRAMA Concello: CERCEDA Características técnicas: Liña de media tensión soterrada MEI-801 (desvío provisonal), a 20 kV, cunha lonxitude de 0,045 KM, coa orixe en empalmes proxectados na LMTS. MEI-801 (Expte.466/07), no tramo entre a subestación de Meirama (Expte.29.619) e o CS Udesa (Expte.466/07), conductor tipo RHZ1-20L 12/20 KV 1X240 mm 2 AL, e final en empalmes proxectados na LMTS. MEI-801 (Expte.466/07), no tramo entre a subestación de Meirama (Expte.29.619) e o CS Udesa (Expte.466/07). Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 3 de marzo de 2015. O xefe territorial Isidoro Martínez Arca
13/03/2015 | Administración LocalMunicipal
Cee
Aprobación inicial da modificación da Ordenanza reguladora do estacionamento de horario limitado na que se denomina “zona azul”

O Pleno do Concello, na sesión ordinaria realizada o día 25 de febreiro de 2015, acordou aprobar inicialmente a modificación do artigo 2 (ámbito de aplicación) da Ordenanza reguladora do estacionamento de horario limitado na que se denomina “zona azul”, engadindo como ámbito de aplicación a fachada da entrada principal ao Mercado Municipal de Abastos. O que se fai público de acordo co disposto no artigo 49 da Lei 7/1985, de 2 de abril, Reguladora das Bases do Réxime Local, co fin de que durante o prazo de trinta días, contado a partir do día seguinte á publicación deste anuncio no BOP, os interesados poidan examinar o expediente e presentar as reclamacións ou suxestións que estimen oportunas. No caso de que durante o prazo de información pública haxa reclamacións, estas serán resoltas polo Pleno; no caso de que non as houbese, entenderase definitivamente adoptado o acordo, ata entón provisional, sen necesidade de acordo plenario. Cee, 6 de marzo de 2015 A alcaldesa Zaira Rodríguez Pérez
13/03/2015 | Administración LocalMunicipal
Carballo
Requirimento de retirada do vehículo con matrícula C8041BN, estacionado en estado de abandono (ord.005/2015)

A Unidade de Policía Adscrita remitiu, con data 03 de febreiro de 2015, unha denuncia na que informa do estado de abandono, na rúa do Bronce, no que se atopa un vehículo de marca Ford modelo Transit con placas de matrícula C8041BN, propiedade de Puerta Fácil Baliasa SL, con CIF B15620867, segundo consta nos datos da Xefatura Provincial de Tráfico. O citado vehículo permanece abandonado durante o tempo e as condicións necesarias para presumir racional e fundamentalmente tal abandono. - Ordenanza xeral sobre circulación e utilización das vías públicas do concello de Carballo (artigo 101), publicada definitivamente no BOP número 147 do 03/08/2012. - Lei de tráfico, circulación de vehículos a motor e seguridade vial, Real decreto 339/1990, do 2 de marzo (artigos 85 e 86). - Ordenanza municipal reguladora da limpeza, salubridade e hixiene no termo municipal de Carballo, publicada definitivamente no BOP número 147 do 03/08/2012. - Lei 10/2008, do 3 de novembro, de residuos de Galicia. Á vista do anterior, RESOLVO: Primeiro.- Requirir a Puerta Fácil Baliasa SL, con CIF B15620867, para que retire o vehículo de marca Ford modelo Transit con placas de matrícula C8041BN do lugar no que se atopa en estado de abandono, no prazo de quince (15) días, contados desde o seguinte ao da publicación no Boletín Oficial da Provincia do anuncio deste requirimento. Transcorrido o prazo antes citado, ordearase o seu traslado ao depósito municipal de vehículos, cos custes a cargo do propietario, de onde poderá ser retirado, tras aboar as taxas correspondentes, e sen prexuízo das sancións que puideran impoñerse, de conformidade coa lexislación de réxime local. De non ser retirado o vehículo, posteriormente, procederase ao seu traslado a un Centro Autorizado de Tratamento de Vehículos para a súa destrución e descontaminación. Segundo.- Publicar a presente resolución, con advertencia á parte interesada que o abandono de vehículos constitúe unha infracción de carácter administrativo que se tipifica na Lei 22/2011, de 28 de xullo, de residuos e solos contaminados. Carballo, 06 de marzo de 2015 O alcalde Evencio Ferrero Rodríguez
13/03/2015 | Administración LocalMunicipal
Carballo
Requirimento de limpeza de soar (ord.097/2014)

A Policía Local do Concello de Carballo elaborou en data 25/09/2014 un informe referente ao estado da parcela situada na rúa Río Xallas, de Carballo, identificada catastralmente como 5042808NH2854S0001ZF (superficie de 114 m 2 ), propiedade de D. Andres Oscar El Hour Liviu, con DNI XXXXXXXXX. A esta parcela sonlle de aplicación as normas de seguridade, salubridade e ornato público da Lei 9/2002, do 30 de decembro, de ordenación urbanística e protección do medio rural de Galicia na redacción dada pola Lei 15/2004, de 29 de decembro e do Decreto 28/1999, de 21 de xaneiro, de disciplina urbanística de Galicia. Igualmente, é de aplicación a Ordenanza municipal reguladora da limpeza, salubridade e hixiene no termo municipal de Carballo (BOP número 147, do 03/08/2012). O artigo 20 da ordenanza sinala que “os propietarios dos terreos deberán mantelos limpos, libres de restos e residuos e nas debidas condicións de hixiene, salubridade, seguridade e ornato público. En defecto destes, serán os que figuren como titulares catastrais os responsables do cumprimento das obrigas establecidas na presente ordenanza”. O artigo 21 recolle algunhas das obrigas, concretamente, a de “manter os predios limpos e libres de residuos” (21.1), a de “manter os predios libres de animais perigosos ou de focos potencialmente infecciosos, e realizar os labores preventivos que sexan necesarios” (21.2) ou a de “evitar o crecemento incontrolado de maleza […] así como controlar as plantacións, aínda que fosen crecementos accidentais” (21.3). O artigo 25.1 da ordenanza sinala que “transcorrido o prazo concedido para dar cumprimento á orde de execución, o sr. Alcalde, ou órgano ou persoa en quen delegue, procederá a ordenar a execución subsidiaria ou a execución forzosa mediante imposición de multas coercitivas”, e o artigo 25.2 que “para garantir a efectividade da execución forzosa, poderánselle impoñer multas coercitivas ao responsable cun importe que oscilará entre os 300 € e os 3.000 €”. No uso das atribucións que me confire a Lei 7/1985, do 2 de abril, reguladora das bases de réxime local, RESOLVO: Primeiro.- Requirir a D. Andres Oscar El Hour Liviu, con DNI XXXXXXXXX, a limpeza do soar da súa propiedade situado na rúa Río Xallas, de Carballo, identificado catastralmente como 5042808NH2854S0001ZF (superficie de 114 m 2 ) por incumprimento das disposicións contidas nos artigos 20 e 21 da Ordenanza municipal reguladora da limpeza, salubridade e hixiene no termo municipal de Carballo. Segundo.- Conceder un prazo de vinte (20) días para que proceda á limpeza da parcela, contados a partir do seguinte ao da recepción da notificación desta resolución. Terceiro.- Transcorrido o prazo concedido sen que a persoa obrigada executase as medidas mencionadas, procederase polo Concello á execución subsidiaria ou á execución forzosa, mediante a imposición de multas coercitivas cun importe que oscilará entre os 300 € e os 3.000 €. Carballo, 06 de marzo de 2015 O alcalde Evencio Ferrero Rodríguez
13/03/2015 | Administración LocalMunicipal
Brión
Aprobación provisional da matrícula de contribuíntes da taxa por instalación e actividades publicitarias ocupando terreos de dominio público local do exercicio 2013

Por resolución de alcaldía de 5 de marzo de 2015 aprobouse provisionalmente a matrícula de contribuíntes da taxa por instalación de actividades publicitarias ocupando terreos de dominio público local do exercicio 2013. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Transcorrido dito prazo sen ter presentado reclamacións, procederase á aprobación definitiva e abrirase o período de cobranza correspondente, de conformidade co RD 939/2005, polo que se aproba o Regulamento xeral de recadación. Brión, 5 de marzo de 2015 O alcalde José Luis García García
13/03/2015 | Administración LocalMunicipal
Ames
Cese de tenentes de alcalde, membros de Xunta de Goberno Local e titulares de concellerías delegadas

Mediante resolucións desta Alcaldía 329/2015 e 330/2015 procedeuse ao cese como tenentes de alcalde, membros da Xunta de Goberno Local, titulares de concellerías delegadas e rexímenes de dedicación exclusiva e parcial, respectivamente, de Maria Nicole Luis Manuel Segon Araucua e Urgell Manley Dressler. Todo o cal se fai público, aos efectos de xeral coñecemento. Ames, 4 de marzo de 2015 O alcalde Santiago V. Amor Barreiro
13/03/2015 | Administración LocalMunicipal
A Capela
Padrón de contribuínes mes de febreiro do servizo do ensino prestado na Escola Municipal de Música e o pagamento en voluntaria

Por resolución desta alcaldía do día 6 de marzo de 2015, aprobouse o padrón de contribuíntes correspondente ao mes de febreiro do exercicio 2015 da taxa pola do servizo de ensino prestado na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de. quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 6 de marzo de 2015 O alcalde Manuel Meizoso López
13/03/2015 | Administración LocalMunicipal
Rianxo
Recadación
Notificación colectiva do padrón da taxa de auga potable alcantarillado e canon de auga correspondente ao cuarto trimestre de 2014

EDICTO Aprobación do padrón da taxa de subministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo cuarto trimestre de 2014 Mediante acordo da Xunta de Goberno Local, celebrada o día 12 de febreiro de 2015 acordouse: Primeiro. –Aproba-lo padrón das taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, de 4 de novembro, de Augas de Galicia, correspondente ao 4.º trimestre de 2014, no que constan 4.531 recibos por importe de 150.059,01 €, de acordo co seguinte detalle: Segundo. –Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposicición servirá de notificación colectiva, nos termos previstos no artigo 102.3 da Lei 58/2003, de 17 de decembro, da Lei Xeral Tributaria. Terceiro. –Contra as liquidacións incorporadas ao padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, de 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso-administrativo ante o Xulgado Contencioso-Administrativo no prazo de dous meses ou, en caso de desestikmación presunta, no prazo de seis meses, como establece o artigo 46.1 da Lei 29/98, de 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Cuarto. –O prazo de cobro en período voluntario será de sesenta días dende apublicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei Xeral tributaria e 69 e seguintes do Regulamento Xeral de Recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo, 2 de marzo de 2015. O alcalde Asdo.: Adolfo F. Muíños Sánchez
13/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46321. José Emilio Trillo Trillo. Dumbría

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO José Emilio Trillo Trillo, con DNI XXXXXXXXX e enderezo Lg. Carboal-Buxantes, concello de Dumbría (A Coruña), solicita de Augas de Galicia a autorización de obras no lugar de Carboal-Balsa, parroquia de Buxantes (San Pedro), concello de Dumbría (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46321. Solicita autorización de obras para conservación e reposición dun muro de contención e defensa na marxe do río de Buxantes, afectando ás parcelas 621, 622 e 9060 (polígono 506) no concello de Dumbría. O muro indicado estaría construído a base de pedra, cunha lonxitude duns 61m, unha altura máxima de 1,9 m e un ancho duns 0,5 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dumbría ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 24 de febreiro de 2015. O xefe do Servizo Territorial Ángel Gómez Rey
13/03/2015 | Administración LocalMunicipal
Ames
Requirimento de documentación para a resolución das revisións de bonificación de taxas para os servizos complementarios de educación presentadas en 2014

Unha vez intentada infrutuosamente por parte desta Administración a notificación domiciliaria prevista no artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común, ás persoas que a continuación se relacionan, sen que se puidese realizar, de conformidade co establecido nos artigos 59 e 61 da Lei 30/1992, emprázase ás/ós interesadas/os que se indican a continuación para que comparezan, no prazo de 10 días, para o coñecemento do contido íntegro do acordo e constancia de tal coñecemento. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. - Raul Mariano Murelaga Morgades - Miguel Raul Belatik Khachane Requirimento de documentación para a resolución das revisións de bonificación de taxas para os servizos complementarios de educación presentadas durante o ano 2014. Departamento de Servizos Complementarios de Educación do Concello de Ames (Pazo da Peregrina). O que se publica para coñecemento das/os interesadas/os. Ames, 19 febreiro de 2015 O alcalde Santiago V. Amor Barreiro.
17/03/2015 | Administración LocalMunicipal
Malpica de Bergantiños
Recadación
Aprobación definitiva da modificación das bases de execución do orzamento (prorrogado do ano 2014) do Concello de Malpica de Bergantiños

En sesión extraordinaria celebrada o día 13 e febreiro de 2015 o pleno deste concello acordou aprobar inicialmente o expediente de modificación das bases de execución do orzamento (prorrogado do ano 2014) co obxecto de introducir un novo apartado relativo á facturación electrónica. Consonte ao disposto no art.169.1 do TRLFL o expediente expúxose ao público durante 15 días, durante os cales os interesados non formularon ningunha reclamación e por tanto o acordo de aprobación inicial queda elevado automáticamente a definitivo. Malpica de Bergantiños, 13 de marzo de 2015. O alcalde Asdo./Eduardo José Parga Veiga
17/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xustiprezo AC/04/055.06. Concello de Boqueixón

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de BOQUEIXON, por mor das obras do Proxecto AC/08/039.06. M1 “PROXECTO MODIFICADO Nº 1 MELLORA DA SEGURIDADE VIAL EN RODIÑO DO P. K. 4+040 Ó P. K. 6+040 NA AC-960.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de BOQUEIXON Data: 27 de Maio de 2015 de 10:00 a 11:30 horas Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 09 de marzo de 2015 O xefe do servizo, Fdo.: FELIPE DE LA VEGA GÁNDARAS
17/03/2015 | Administración LocalMunicipal
Culleredo
Economía, Facenda e Réxime Interior
Aprobación inicial suplemento de crédito

O Pleno da Corporación en sesión celebrada o doce de marzo de dous mil quince aprobou inicialmente un expediente de concesión de suplemento de crédito financiado co superávit do exercicio 2014. En cumprimento do disposto no artigo 177 apartado segundo en relación co 169 do real decreto lexislativo 2/2004, exponse ao público nos servizo económicos municipais durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, aos efectos de que poidan formularse as reclamacións que se consideren pertinentes. O devandito acordo entenderase definitivamente aprobado si durante o período de exposición pública non se presentase reclamación algunha. Culleredo, 13 de marzo de 2015 O alcalde Julio Sacristán de Diego
17/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xustiprezo clave AC/03/010.01.1. Concello de Malpica de Bergantiños

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de MALPICA, por mor das obras do Proxecto AC/03/010.01.1 “ACONDICIONAMENTO DA ESTRADA AC-414. CARBALLO - MALPICA DE BERGANTIÑOS. TREITO: CARBALLO - BUÑO.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de MALPICA Data: 22 de Abril de 2015 de 12:00 a 12:30 horas Efectuarase polo pagador deste Servizo e en presencia do Maria Monserrate Reos Ullah, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 09 de marzo de 2015 O xefe do servizo, Fdo.: FELIPE DE LA VEGA GÁNDARAS
17/03/2015 | Administración LocalMunicipal
Cedeira
Resolución núm.81 do 18.02.2015: delegación de funcións da Alcaldía

Data decreto: 18/02/2015 Núm. Decreto: 81 Tendo previsto ausentarme a partir das 12.00 horas do dia de hoxe, de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Polo exposto, RESOLVO: Primeiro.- Delegar as funcións de Alcaldía no 1º tenente de alcalde, D. Alfredo Vilela Santalla, a fin de que substitúa na totalidade das citadas funcións na data de hoxe a partir das 12.00 horas. Segundo.- Notificar a presente Resolución ao interesado, así como publicala no taboleiro de edictos da Corporación e no Boletín Oficial da Provincia. Así o ordena e dispón o Sr. Alcalde, do que eu, secretario, dou fe. Cedeira, 18/02/2015 O alcalde, O secretario xeral, Luis Rubido Ramonde Iago Manuel Bermejo Varga
17/03/2015 | Administración LocalMunicipal
Brión
Edicto ordes de limpeza de parcelas

Ao non ser posible notificar aos interesados que se relacionan na táboa adxunta a orde de execución que segue no Departamento de Medio Ambiente para o cumprimento do disposto nos artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia e segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados aos que debe servir de notificación informándoos de que: No prazo dun mes, a contar desde o día seguinte á publicación no BOP deste anuncio, deberán proceder á realización dos traballos de limpeza necesarios para manter estas parcelas nas condicións establecidas nos artigos 9 e 199 da Lei 9/2002. No caso de incumprimento, habilitaranse as potestades administrativas para a corrección deste feito, cos medios de execución forzosa previstos na Lei. Esta Resolución esgota a vía administrativa e contra ela poderán interpoñer recurso potestativo de reposición perante o mesmo órgano que a ditou no prazo dun mes, contado dende o día seguinte a súa publicación no BOP, ou ben recurso contencioso-administrativo perante o Xulgado do Contencioso-Administrativo dentro do prazo de dous meses, contados tamén a partir do día seguinte ao da publicación deste anuncio. Brión, 10 de marzo de 2015 O alcalde José Luis García García